“เงินบาท” วันนี้เปิดตลาด 34.54 บ. แนะผู้นำเข้าซื้อสกุลเงินต่างประเทศ เพื่อป้องกันเสี่ยง
“เงินบาท” วันนี้เปิดตลาด 35.54 บ. แข็งค่าจากปิดตลาดวานนี้ 34.56 บ. ชี้กรอบเคลื่อนไหว 34.40-34.65 บ./ดอลลาร์ แนะผู้นำเข้าซื้อสกุลเงินต่างประเทศเพื่อป้องกันความเสี่ยง ผู้ส่งออกขายเหนือระดับ 35.00 บาท/ดอลลาร์
“เงินบาท” วันนี้เปิดตลาด 35.54 บ. แข็งค่าจากปิดตลาดวานนี้ 34.56 บ. ชี้กรอบเคลื่อนไหว 34.40-34.65 บ./ดอลลาร์
15 มี.ค. 2566

ฝ่ายธุรกิจตลาดเงินและธุรกรรมระหว่างประเทศ ทีเอ็มบีธนชาต (TTB) เปิดเผยว่า ค่าเงินบาทเช้านี้(15 มี.ค.66) ค่าเงินบาทเช้านี้เปิดตลาด 34.54 บาท/ดอลลาร์ แข็งค่าเมื่อเทียบกับราคาปิดตลาดเมื่อวานที่ระดับ 34.56 บาท/ดอลลาร์
โดยค่าเงินดอลลาร์อ่อนค่าเมื่อเทียบกับสกุลเงินหลัก โดยนักลงทุนคลายความกังวลหลังจากรัฐบาลสหรัฐและทั่วโลกได้ออกมาสร้างความเชื่อมั่นว่าจะสามารถควบคุมวิกฤตการณ์ในภาคธนาคาร นอกจากนี้ ตัวเลขเงินเฟ้อของสหรัฐ ( CPI ) ในเดือน ก.พ.ออกมาชะลอตัวลงยังเป็นปัจจัยหนุนการคาดการณ์ที่ว่า ธนาคารกลางสหรัฐ (เฟด) จะปรับขึ้นอัตราดอกเบี้ยเพียง 0.25% สู่ระดับ 4.75-5.00% ในการประชุมวันที่ 21-22 มี.ค. แทนที่จะปรับขึ้น 0.50% ตามที่มีการคาดการณ์ก่อนหน้านี้
ขณะที่วานนี้นักลงทุนต่างชาติซื้อพันธบัตรไทยสุทธิ 4,400 ล้านบาท ในขณะที่ขายหุ้นไทยสุทธิ 4,727.13 ล้านบาท โดยมองกรอบค่าเงินบาทวันนี้เคลื่อนไหวที่ ระดับ 34.40 – 34.65 บาท/ดอลลาร์ แนะนำผู้นำเข้าควรซื้อเงินตราต่างประเทศเพื่อป้องกันความเสี่ยง และผู้ส่งออกขายเงินตราต่างประเทศที่ระดับเหนือ 34.60 บาท/ดอลลาร์